Kuntopuntarin kärkijoukkueet vastakkain Kuntopuntarin kärkijoukkueet vastakkain
Kuntopuntarin kärkijoukkueet vastakkain
Tarkasteli kuntopuntaria kymmenen, viidentoista tai kahdenkymmenen ottelun jaksoilla, niin keskiviikkona Tampereella kohtaavat sarjan kaksi kovakuntoisinta joukkuetta KooKoo:n ohella. Molemmat joukkueet pelasivat viime viikonloppuna Tallinnassa ja poistuivat otteluistaan voittajina.
Lukolla on edessään taas kolmen pelin viikko. Keskiviikon Ilves-pelin jälkeen viikonloppuna on vuorossa back to back-pelit TPS:aa vastaan.
Ilveksen tekeminen on ollut Jouko Myrrän alaisuudessa väkevää. Tamperelaiset ovat viimeisen kymmenen ottelun otannalla jääneet vain kerran ilman pisteitä kun sarjakärki Kärpät kaatoi Ilveksen kotikentällään.
Ilveksen ja Lukon ero sarjataulukossa on vain pisteen verran vihreäpaitojen hyväksi ja sijat 2-5 löytyvät kuuden pisteen sisään. Molemmat joukkueet haluavat vahvistaa asemiaan kuuden joukossa.
Lukko sivusi seuraennätystään peräkkäin voitettujen pelien määrässä Tallinnassa kun Pelicans kaatui 3-5 lukemin. Täysin tyytyväisiä joukkueen edustajat eivät kuitenkaan pelin jälkeen olleet. Raumalaiset ottivat lukuisia jäähyjä ja eikä joukkue pelannut sillä tavalla kuten oli suunniteltu. Kuitenkin tulos oli hyvä ja kymmenes peräkkäinen voitto tosiasia.
Keskiviikkona on edessä liigan ehkä kovin haaste tällä hetkellä.
Lukolta sivussa ovat edelleen Vili Sopanen ja loppukauden sivussa oleva Miska Kukkonen. Tapio Laakson ja Ville Heinolan tilannetta tarkistetaan päivä kerrallaan.
Kutsun Slovakian maajoukkueeseen saanut Kristian Pospisil on pelannut tehokkaasti viimeisen kolmen kuukauden aikana keräten 24 pistettä.
- Tämä joukkue auttoi minua pääsemään maajoukkueeseen. Haluan nyt auttaa joukkuetta ja pelata mahdollisimman hyvin ennen maajoukkuepelejä.